**Συνεταιριστική Τράπεζα Ηπείρου: Επεκτείνει το μέτρο αναστολής δόσεων για τις τουριστικές επιχειρήσεις**

**Ιωάννινα, 25 Σεπτεμβρίου 2020 –** Με τον τουρισμό να είναι ένας από τους κλάδους που πλήττονται περισσότερο από την πανδημία, η Συνεταιριστική Τράπεζα Ηπείρου ανακοινώνει **την επέκταση του μέτρου αναστολής καταβολής χρεολυσίων ως και την 31-12-21**, στο σύνολο των επιχειρήσεων της Ηπείρου που δραστηριοποιούνται στον κλάδο, έχοντας ως στόχο την άμεση και αποτελεσματική στήριξή τους.

Ο κ. **Ιωάννης Βουγιούκας**, **Διευθύνων Σύμβουλος της Συνεταιριστικής Τράπεζας Ηπείρου**, δήλωσε «Το πλήγμα στη δραστηριότητα και τα έσοδα των τοπικών τουριστικών επιχειρήσεων από την υγειονομική κρίση είναι ιδιαίτερα υψηλό και κατά τα φαινόμενα θα συνεχιστεί και την επόμενη χρονιά. Ως εκ τούτου, κρίνουμε αναγκαίο να τις υποστηρίξουμε και να δημιουργήσουμε ένα πλαίσιο ασφαλείας όχι μόνο για τη δύσκολη φετινή χρονιά αλλά και για το 2021. Στόχος μας είναι να συμβάλουμε με κάθε διαθέσιμο μέσο, ώστε η τοπική οικονομία και κοινωνία να ξεπεράσει και αυτή την πρωτοφανή δοκιμασία.»

Για περισσότερες πληροφορίες, οι ενδιαφερόμενοι μπορούν να απευθυνθούν στο κατάστημα εξυπηρέτησής τους.

-Τέλος-

**Σχετικά με την Τράπεζα Ηπείρου:**

Η ΣΥΝΕΤΑΙΡΙΣΤΙΚΗ ΤΡΑΠΕΖΑ ΗΠΕΙΡΟΥ ιδρύθηκε το 1978 υιοθετώντας το όραμα του ιδρυτή της Ιωάννη Δούμα να στηρίξει και να ενισχύσει την τοπική οικονομία και κοινωνία της ευρύτερης Περιφέρειας Ηπείρου. Σήμερα, συμπληρώνοντας πάνω από 40 χρόνια λειτουργίας η ΣΥΝΕΤΑΙΡΙΣΤΙΚΗ ΤΡΑΠΕΖΑ ΗΠΕΙΡΟΥ είναι η Τράπεζα των 17.000 Ηπειρωτών αλλά και των θεσμικών επενδυτών. Με την συμμετοχή του ΤΕΑ-ΕΑΠΑΕ ως Στρατηγικού Επενδυτή στο μετοχικό κεφάλαιο της Τραπέζης, η Τράπεζα βρίσκεται σε πλεονεκτικότερη θέση για να προχωρήσει την υλοποίηση του επιχειρηματικού της σχεδίου και του οράματός της για μια Ισχυρή Ελληνική Συνεταιριστική Τράπεζα. Το νέο συνεταιριστικό -επιχειρηματικό μοντέλο- πρότυπο που σχεδιάζει η Τράπεζα θα προσδώσει πολλαπλά οφέλη τόσο στην τοπική οικονομία και κοινωνία , όσο και στους εργαζομένους και τους μετόχους .

***Για περισσότερες πληροφορίες, παρακαλώ επικοινωνήστε με:***

***την Touchpoint Strategies:*** *Νιόβη Γαραντζιώτη, τηλ: 210 6660856, niovi.garantzioti@touchpointstrategies.gr*

***την Τράπεζα Ηπείρου:*** *Ιωάννα Ζηκοπούλου, τηλ: 26510 59095,* *izikopoulou@epirusbank.gr*